324 



Med disse Linjer liar jeg søgt at tegne et Rids af 

 denne store Entomolog. 



Hans Navn vil aldrig blive glemt af danske Entomo- 

 loger. 



Hillerød, i Novbr. 1916. 



Chr. Engelhart. 



Redaktøren af Ent. Medd. har anmodet mig om nogle 

 Ord om Schlicks Arbejde med de danske Insekter. 

 Selv om jeg mener, at en værdigere burde have paataget 

 sig dette, er jeg gaaet ind herpaa, og jeg skal derfor 

 meddele nogle spredte Træk af min Viden om Schlicks 

 Samlinger og Samlemethoder. Mit Kendskab til Schlick 

 har jeg erhvervet paa talrige Ekskursioner i Aarenes Løb 

 og ved et gennem 2-3 Vintre fortsat Arbejde med 

 Smaahvepse i hans Hjem i Blaagaardsgade. Jeg tør der- 

 for maaske betragtes som ikke ganske ukendt med den 

 Sag, jeg skal omtale. 



Hvad Schlick har været for Entomologisk Forening, 

 vil det være bedre at omtale, naar Foreningen i 1918 

 fejrer sin halvtredsaarige Fødselsdag, og det skal derfor 

 heller ikke berøres i denne Artikel. 



Man kan vel nok sige om Schlick, at han var den 

 sidste danske Entomolog, hvis man ved Entomolog for- 

 staar en Mand, der giver sig af med alle Grupper af 

 Insekter. Vi, der kommer efter ham, er Coleopterologer, 

 Dipterologer, Lepidopterologer osv., har hver vort Speciale; 

 men han havde Kendskab til den samlede danske Insekt- 

 verden, hvad der sikkert kom af, at han begyndte at 

 samle i en Tid, hvor Litteraturen ikke var saa overvældende 

 som nu, og hvor en enkelt flittig Mand formaaede at 

 omspænde det hele. Naturligvis har Schlick ikke samlet 

 lige ivrigt paa alle Insekter; men den eneste Gruppe, 

 han omtrent ganske forsømte, var Microlepidoptererne. 



